Diari Oficial de la Generalitat Valenciana


Sumari del DOGV 544, del 11-03-1987 (1987/808341)

ORDRE de 3 de març de 1987, de la Conselleria de Treball i Seguretat Social, per la qual es convoquen subvencions destinades a Ajuntaments durant l'any 1987.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/03/(2)/dof/vci/html**

### Dades del document

Número de DOGV
:   544

Data del DOGV
:   11-03-1987

Secció del DOGV
:   DISPOSICIONS GENERALS

Número del document
:   1987/808341


Data del document
:   03-03-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 3 de març de 1987, de la Conselleria de Treball i Seguretat Social, per la qual es convoquen subvencions destinades a Ajuntaments durant l'any 1987.  
La Llei de la Generalitat Valenciana 11/1986, de 30 de desembre, de Pressupostos de la Generalitat Valenciana, per a l'exercici de 1987 (DOGV núm. 497, de 31 de desembre), disposa en l'Art. 22 que, en matèria de transferències de capital concedides a càrrec d'aquestos Pressupostos, les Conselleries sota la responsabilitat de les quals recaiga la gestió dels crèdits, regularan mitjançant les normes oportunes la concessió de les corresponents subvencions.   
En atenció d'aquests motius, i fent ús de les facultats que em confereixen la Llei 5/1983, de 30 de desembre, de Govern Valencià (DOGV de 30 de desembre), i el Decret 192/1985, de 9 de desembre, del Consell de la Generalitat Valenciana (DOGV de 20 de gener de 1986),   
ORDENE:   
Article primer   
Es convoquen, per a l'any 1987, subvencions per un import total de cinc milions de pessetes, a les quals podran concórrer tots els Ajuntaments de la Comunitat Valenciana per tal d'equipar centres o per a realitzar obres d'interés social, dins l'àmbit d'actuació de la Conselleria de Treball i Seguretat Social.   
Article segon  
Els Ajuntaments que vulguen concórrer a aquesta Convocatòria, hauran d'aportar la documentació següent:   
a) Sol·licitud, en forma d'instància on s'identifique l'Entitat sol·licitant, el motiu raonat de la sol·licitud, finançament del projecte o activitat a desenvolupar i la quantia de la subvenció sol·licitada. Hi serà subscrita per qui ostente la representació legal, de la qual s'adjuntarà certificació del Secretari.   
b) En el cas d'equipament:   
- Pressupost detallat de les coses subministradores de l'equipament que es val adquirir.   
- Compromís per part de l'Ajuntament a justificar la subvenció en el termini d'un mes a l'abonament en compte.   
c) En el cas de conservació, reparació i reforma:   
- Certificació del Secretari de la Corporació Local d'adequació a la normativa urbanística aplicable.   
- Projecte bàsic amb pressupost, tot expressant els preus unitaris descompostos, estat detallat de mesuraments i aplicació de preus, signat pel tècnic corresponent, fent constar el número del DNI o CIF i domicili, o memòria valorada si s'escau.   
- Programa d'actuació que garantesca l'execució de les obres en el període de l'any en què es concedeix la subvenció.   
d) Designació d'Entitat Bancària, número de compte i titularitat a efectes de l'ingrés de l'import de la subvenció que siga concedida, subscrita pel Dipositari Municipal i vist-i-plau de l'Alcalde President, tot expressant-ne el compromís de remetre Carta de Pagament, expedida pel mateix Dipositari Municipal i intervinguda per l'Interventor Municipal, justificativa de l'ingrés de la subvenció en les arques de l'Ajuntament.   
Article tercer  
Les sol·licituds es dirigiran a l'Hble. Sr. Conseller de Treball i Seguretat Social i seran presentades amb la documentació rebuda, davant la Secretaria General de la Conselleria, la qual examinarà la documentació rebuda, fent els requeriments que calguen, si s'escaigués, i formulant les propostes de resolució consegüents.   
Article quart  
La Conselleria de Treball i Seguretat Social dictarà Resolució accedint-ne' en tot o en part, o denegant les subvencions sol·licitades, de la qual notificarà els interessats.   
Article cinqué  
Concedida, en tot o en part, la subvenció sol·licitada,   
A) En equipament, el pagament s'efectuarà al moment de la resolució, i dins el termini assenyalat en l'article segon, es trametrà a la Secretaria General i per duplicat exemplar (un d'ells un original o còpia autentificada):   
- Copies degudament autentificades dels manaments de   
pagaments, així com dels documents que se'ls adjunten per l'import dels conceptes de despeses subvencionades.   
- Certificació expedida pel Secretari de l'Ajuntament, fent-hi constar que s'ha realitzat el subministrament i és conforme, i així mateix que els béns objecte de la subvenció han estat inclosos en l'inventari de l'Ajuntament.   
B) En conservació, reparació i reforma els pagaments s'efectuaran, contra Certificació d'obra, en model oficial de la Conselleria, i per duplicat, expedida per tècnic competent, i d'acord amb els percentatges i les condicions de finançament establerts en la resolució de concessió de la subvenció.   
Article sisé  
Cas d'incompliment del programa d'actuació o d'alguna altra de les condicions establertes per a la concessió, s'ajustarà al que disposa l'Art. 22.4 de la Llei 11/1986, de 30 de desembre, de Pressupostos de la Generalitat Valenciana per a 1987.   
Article seté  
La concessió de les subvencions regulades per aquesta Ordre serà incompatible amb la percepció d'altres subvencions destinades a atendre les mateixes necessitats per part d'aquesta   
Conselleria o de qualsevol altre Organisme públic.   
Article vuité  
Les subvencions convocades s'abonaran a càrrec de la partida pressupostària 74.14.41.831.9.468.1 i sempre fins el límit total fixat en l'article primer d'aquesta Ordre.   
DISPOSICIONS FINALS  
Primera  
S'autoritza la Secretaria General de la Conselleria perquè dicte totes les instruccions necessàries per a l'aplicació del que disposa aquesta Ordre.   
Segona  
Aquesta Ordre vigirà des de l'1 de gener fins al 31 de desembre de 1987.   
València, 3 de març de 1987.   
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI